بنو رسی

رسیین یا بنو رسی ایک ایسی سادات حسنی علوی سُلالہ (نسل) تھی جس نے یمن میں حکومت کی۔ اس خاندان کی بنیاد یحییٰ بن حسین بن قاسم رسی نے رکھی اور یہ سلسلہ حکومت اس وقت تک قائم رہا جب تک یمن میں بادشاہت کا خاتمہ ہو کر جمہوریہ یمن قائم نہ ہو گئی۔

یہ سُلالہ قاسم رسی بن ابراہیم طباطبا کی اولاد سے ہے۔ قاسم رسی کی ولادت مدینہ منورہ کے قریب جبل الرَّس میں ہوئی، پھر وہ عباسیوں سے بچ کر سندھ کی طرف ہجرت کر گئے، جہاں ان کا انتقال 245 ہجری میں ہوا۔ ان کے بیٹے حسین واپس یمن چلے گئے۔تاريخ ابن خلدون: ص93
 نسب 
ان کا نسب اس طرح ہے:
قاسم رسی بن ابراہیم بن اسماعیل بن ابراہیم بن حسن بن حسن بن علی بن ابی طالب ہاشمی قرشی۔
 ان کی حکومت 
ان کی حکومت یمن میں زیدی اماموں کی صورت میں قائم ہوئی۔
رسی حکومت کی بنیاد الامام الہادی إلى الحق یحییٰ بن حسین رسی نے رکھی، جنھوں نے صعدہ کو دار الحکومت بنایا۔ یہ حکومت 284ھ سے 444ھ (897ء – 1052ء) تک قائم رہی۔تاريخ الإسلام : شمس الدين الذهبي(22/ 321)تاريخ ابن خلدون (4/ 272)
280px|تصغیر|910ء میں صعدہ میں یحییٰ بن الحسین کے عہد میں ضرب کیا گیا سنہری دینار۔
یحییٰ بن حسین نے یمن پر قبضہ کیا اور صنعاء میں ان کے لیے خطبہ پڑھا گیا اور ان کے نام کے سکے بھی ڈھالے گئے۔ بعد میں جب قرامطہ غالب آ گئے تو وہ صنعاء سے نکل کر صعدہ چلے گئے۔ انھوں نے نجران اور اس کے نواح پر حکومت کی، ان کے لیے امیر المؤمنین کے لقب سے خطبہ پڑھا گیا اور زیدی دعوت کو ظاہر کیا۔

انھوں نے دوبارہ صنعاء پر چڑھائی کی اور اسے أسعد بن یعفر سے چھین لیا، مگر بنو اسعد نے بعد میں شہر واپس لے لیا اور وہ پھر صعدہ لوٹ گئے۔ ان کے پیروکار انھیں الامام الہادی کہتے تھے۔
ان کی وفات 298ھ میں ہوئی اور ان کے بعد ان کے بیٹے محمد (الملقب بالمرضی) امام بنے۔

 بعد کے ائمہ 
ان کے بعد کئی رسی اماموں نے یمن میں حکومت کی۔ بعد کے ائمہ کو قاسمی خاندان (قاسم بن محمد بن علی کی اولاد) اور آل شرف الدین کہا جاتا ہے یہ سب زیدی امام تھے۔

اس خاندان کا آخری حاکم محمد البدر حمید الدین تھا، جو مملکت متوكليہ يمنيہ (مملکتِ متوکلیہ یمن) کا آخری بادشاہ تھا۔ رئاسة الجمهورية اليمنية (المركز الوطني للمعلومات): الأئمة الزيدية من 898 م إلى 1962م. 

 حوالہ جات 

زمرہ:ہاشمی شخصیات
زمرہ:یمنی بادشاہت
زمرہ:مشرق وسطی کے شاہی خاندان
زمرہ:شیعہ شاہی سلاسل
زمرہ:یمنی زیدی
زمرہ:یمن کی اسلامی تاریخ
زمرہ:تاریخ یمن
زمرہ:زیدی ائمہ
زمرہ:یمنی ائمہ کرام
زمرہ:سابقہ ممالک کے مضامین جن کی اصلاح درکار ہے